**Vedtægter for Pileforeningen**

**1.    Foreningens navn er PILEFORENINGEN.**
**2.    Pileforeningens formål er at skabe inspiration, formidling og aktiviteter, der medvirker til udbredelse af kendskab til historien, håndværket, og anvendte materialer, primært pil, indenfor kurvemagerhåndværket og flettearbejder.**
Pileforeningens aktiviteter omfatter:

1. Medlemsmøder
2. Deltagelse i udstillinger og markeder
3. Afholdelse af og deltagelse i præsentationer af håndværket, workshops, festivaler og lignende sociale arrangementer
4. Udsendelse af Pilebladet 4 x årligt
5. Samarbejde med andre foreninger, grupper og personer, der har samme interesseområder
6. Drift og vedligehold af hjemmesidedomænet ”www.pileforeningen.dk” samt foreningens profil på aktuelle og valgte sociale medier

**3.    Som medlemmer kan optages, alle med interesse for pileflet, kurvemagerhåndværket, piledyrkning og andet flettearbejde.**

**4.    Medlemskontingentet fastsættes på Generalforsamlingen.**
Medlems- og kontingentåret går fra 1. september til 31. august.

**5.    Generalforsamlingen er Pileforeningens øverste myndighed.**
Den ordinære Generalforsamling afholdes hvert år i august.

Indkaldelsen skal ske mindst 4 uger før i Pilebladet samt øvrige valgte kommunikationsformer

**1.Ændringsforslag: Den ordinære Generalforsamling afholdes hvert år i 3. kvartal (af året). Agitation: Bestyrelsen ønsker, at der er større fleksibilitet i forhold til afholdelse af Generalforsamlingen.**

**2. Ændringsforslag: Den ordinære Generalforsamling afholdes efter regnskabsårets afslutning og senest ved udgangen af 3. kvartal (i året).**

**Agitation: Medlemmerne har givet udtryk for, at der er mange muligheder, aktiviteter og steder rundt om i landet, hvor det kunne være relevant at afholde fællesaktiviteter i forbindelse med en Generalforsamling. For at imødekomme dette og skabe mulighed for at hele landet er i spil ønskes et større vindue for afholdelsen af Generalforsamlingen.**

Indkaldelsen skal indeholde dagsorden for Generalforsamlingen.
Dagsordenen indeholder følgende faste punkter:
1.         Valg af dirigent og referent
2.         Formandens beretning
3.         Fremlæggelse af revideret regnskab
4. Nyt fra udvalg
5.         Behandling af aktuelle emner og indkomne forslag
6.         Fastsættelse af næste års kontingent
7.         Valg af bestyrelse, revisorer og suppleanter
8.         Eventuelt

 Eventuelle forslag til dagsordenen skal være bestyrelsen i hænde senest 3 uger før Generalforsamlingen.

Punkter til eventuelt kan fremlægges på Generalforsamlingen under pkt. 1.

Ekstraordinær Generalforsamling afholdes, når mindst 1/3 af medlemmerne stiller begrundet krav herom.

Indkaldelse til ekstraordinær Generalforsamling sker i Pilebladet samt øvrige valgte kommunikationsformer, senest 2 uger før afholdelse af den ekstraordinære Generalforsamling.

Beslutninger på Generalforsamlingen træffes ved almindelig stemmeflerhed blandt de fremmødte, stemmeberettigede, bortset fra vedtægtsændringer, der kræver 2/3 stemmeflertal blandt de fremmødte stemmeberettigede

**6.    Bestyrelsen består af 5 medlemmer, som på Generalforsamlingen vælges blandt foreningens medlemmer for en periode af 2 år.**
2 bestyrelsesmedlemmer er på valg i lige årstal.
3 bestyrelsesmedlemmer er på valg i ulige årstal.
Desuden vælges 2 suppleanter for et år af gangen.
Bestyrelsen konstituerer sig med en formand, som tegner foreningen, næstformand og kasserer. Bestyrelsen deler opgaverne imellem sig.
Bestyrelsen kan nedsætte udvalg til løsning af særlige opgaver.

6.a. Valgprocedure
Opstilling til valg skal være Generalforsamlingen i hænde før valgproceduren igangsættes.
Opstillede kandidater skal være medlemmer af Pileforeningen
De stemmeberettigede kan afgive én stemme til hver af de opstillede poster. F.eks. Der er 4 opstillede kandidater, men kun 2 ledige poster. Hvert medlem kan nu afgive én stemme til hver af de 2 ledige poster, blandt de 4 opstillede kandidater. De 2 kandidater, der får flest stemmer har vundet valget. Ved stemmelighed, foretages omvalg mellem de to kandidater, der har fået samme stemmeantal.

**7.    Regnskab og revision.**

På Generalforsamlingen vælges 2 revisorer, som vælges blandt foreningens medlemmer for en periode af 2 år.
Desuden vælges 1 revisorsuppleant for et år af gangen.
Regnskabsåret afsluttes 31. maj.

**8.    Foreningens opløsning.**

Beslutning om opløsning af foreningen kan kun træffes på en Generalforsamling, indvarslet med dette punkt på dagsordenen, og med 2/3 stemmeflertal af de fremmødte stemmeberettigede.
Ved en eventuel opløsning af foreningen, skal foreningens likvide midler overgå til almennyttige formål, som besluttes af den opløsende Generalforsamling.

Århus, den 23. september 1997

1. Med tilføjelser efter den ordinære Generalforsamling på Moesgård den 19. august 2000.
2. Og med tilføjelser og ændringer efter den ordinære Generalforsamling på Moesgård den 16. august 2003.
3. Med ændringsforslag efter den ordinære generalforsamling på Fængslet, den 19. august 2017.

**Nyt punkt / Tillæg til vedtægter; Æresmedlemsskab i Pileforeningen. Et medlem kan optages som æresmedlem, når følgende er opfyldt;**

**(a) man er indstillet af anden/andre medlemmer med motiveret og begrundet indstilling,**

**b) at kandidaten har accepteret indstillingen.**

**Æresmedlemsskab giver medlemmet frit medlemskab, med samme fordele og muligheder, som øvrige medlemmer, og så længe det ønskes. Æresmedlemskab er personlig. Afgørelsen offentliggøres på Generalforsamling, i Pilebladet og på hjemmesiden. Indstillingen til optagelse af Æresmedlemmer, kan maks. foregå en gang hvert 4. år. Indstillingen skal være formand i hænde senest 29. februar på skudår første gang i 2024 , hvorefter den behandles i udvalg udpeget af bestyrelsen, (den siddende bestyrelsen , en fagperson, 2 medlemmer)**